**Rondelul Crinilor**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondelul Crinilor

Au început crinii să-nflorească

De-un alb splendid şi argintat,

Cum nici Solomon, nu a purtat

Ca Rege-o haină împărătească.

Aspectul lor, demn de-admirat

Parcă ar vrea să ne vorbească:

Au început crinii să-nflorească

De-un alb splendid şi argintat.

Domnul doreşte s-amintească

Prin crinii-nfloriţi, haru-acordat,

Că-n al Său Fiu, viaţă ne-a dat

Pe cruce spre salvarea noastră

Când încep crinii să-nflorească,

De-un alb splendid şi-argintat.

Flavius Laurian Duverna

22 iulie 2019